Diari Oficial de la Generalitat Valenciana


Sumari del DOGV 4744, del 03-05-2004 (2004/3888)

ORDE de 15 d'abril de 2004, de la Conselleria de Benestar Social, per la qual es convoquen els Premis per al concurs d'idees de les propostes arquitectòniques d'elaboració d'espais polivalents d'integració, per mitjà d'un sistema de mòduls.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4744

Data del DOGV
:   03-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3888


Data del document
:   15-04-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * distinció honorífica
    * arquitectura

ORDE de 15 d'abril de 2004, de la Conselleria de Benestar Social, per la qual es convoquen els Premis per al concurs d'idees de les propostes arquitectòniques d'elaboració d'espais polivalents d'integració, per mitjà d'un sistema de mòduls. [2004/X3888]
  
El Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social, inclou entre les competències del mencionat departament, les relatives a polítiques de prestació sociosanitària, immigració, servicis socials, discapacitats, família, menor i adopcions, dona i joventut, així com l'elevació de la qualitat de vida de tots els ciutadans.
  
Dins del marc d'estes competències, la Conselleria de Benestar Social, amb data 2 de març del 2004, ha subscrit un conveni singular de col·laboració amb la Universitat Politècnica de València, la Universitat d'Alacant i el Col·legi Oficial d'Arquitectes de la Comunitat Valenciana, per a dur a terme una convocatòria per al concurs d'Idees dirigit a arquitectes professionals, consistent en la proposta arquitectònica d'elaboració d'espais polivalents d'integració, per mitjà d'un sistema de mòduls.
  
Amb l'esmentat concurs d'Idees es complixen els fins d'atendre i impulsar l'arquitectura i l'urbanisme com a funció social i com a mitjà de millora de les condicions de vida de la població, amb especial incidència en les circumstàncies pròpies de la Comunitat Valenciana.
  
Així mateix, es considera oportú incloure com a destinataris d'esta convocatòria, a més dels arquitectes degudament col·legiats, aquells estudiants de les escoles tècniques superiors d'Arquitectura de la Comunitat Valenciana que estiguen en disposició de presentar idees que puguen ser preses en consideració per al compliment dels fins anteriorment assenyalats.
  
En virtut de les facultats conferides pel Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte
  
L'objecte de la present Orde és la convocatòria dels premis relatius al concurs d'Idees, dirigit tant a arquitectes professionals col·legiats en el Col·legi Oficial d'Arquitectes de la Comunitat Valenciana com a estudiants de les escoles tècniques superiors d'Arquitectura de la Comunitat Valenciana, per a seleccionar les propostes arquitectòniques d'elaboració d'espais polivalents d'integració, per mitjà d'un sistema de mòduls; així com l'aprovació de les corresponents bases, que s'inclouen com a annex I, i dels documents referits en estes, que figuren com a annexos II, III i IV.
  
Article 2. Termini de presentació
  
El termini de presentació de sol·licituds per a participar en la present convocatòria serà d'un mes a comptar des de l'endemà de la publicació en el Diari Oficial de la Generalitat Valenciana.
  
Article 3. Import dels premis i finançament
  
Els premis comptaran amb una dotació total màxima de 27.000 euros, d'acord amb la distribució següent:
  
- Premis a les propostes d'arquitectes professionals: un primer premi de 12.000 euros, i un segon premi de 6.000 euros.
  
- Premis a les propostes d'estudiants de les escoles tècniques superiors d'Arquitectura: un primer premi de 6.000 euros, i un segon premi de 3.000 euros.
  
A més es podran concedir mencions honorífiques, sense dotació econòmica, a aquells treballs no premiats que, a criteri del Jurat, meresquen la dita menció. Així mateix, el Jurat podrà proposar que es deixe desert qualsevol dels premis.
  
El finançament dels premis, per un import màxim global de 27.000.euros, s'efectuarà a càrrec de l'aplicació pressupostària 80.54.53.4563.593.32.8 dels pressupostos de la Generalitat Valenciana per al 2004.
  
DISPOSICIONS FINALS
  
Primera
  
S'autoritza la sotssecretària de la Conselleria de Benestar Social perquè, en l'àmbit de les seues competències, adopte les mesures necessàries per al desenrotllament i aplicació de la present Orde.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administració Comuna i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde, que esgota la via administrativa, podrà ser recorreguda potestativament en reposició o bé plantejar directament recurs contenciós administratiu en els terminis i davant els òrgans que a continuació s'indiquen:
  
a) El recurs de reposició haurà d'interposar-se davant la consellera de Benestar Social, en el termini d'un mes comptador des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu haurà de presentar-se davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació en el citat DOGV.
  
València, 15 d'abril de 2004
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases de la convocatòria dels premis per al concurs d'idees de les propostes arquitectòniques d'elaboració d'espais polivalents d'integració, per mitjà d'un sistema de mòduls.
  
Primera. Objecte
  
Les presents Bases establixen els requisits i el procediment que hauran de regir la convocatòria de premis per al concurs d'Idees per al disseny, tant per arquitectes professionals com per estudiants de les escoles tècniques superiors d'Arquitectura de la Comunitat Valenciana, d'una proposta arquitectònica d'elaboració d'espais polivalents d'integració, per mitjà d'un sistema de mòduls.
  
Segona. Participants
  
Hi podran participar totes les persones físiques o jurídiques que tinguen la condició d'arquitectes professionals, degudament col·legiades en el Col·legi Oficial d'Arquitectes de la Comunitat Valenciana, així com els estudiants de les escoles tècniques superiors d'Arquitectura d'esta Comunitat.
  
Tercera. Sol·licituds de participació
  
Les sol·licituds de participació a la convocatòria de premis es presentaran preferentment en el Registre General de la Conselleria de Benestar Social, siti al passeig de l'Albereda núm. 16, 46827-València.
  
Les sol·licituds, que hauran d'anar dirigides al Secretari del Jurat, es presentaran en dos exemplars, d'acord amb els models que s'inclouen com a annex II-A, per a arquitectes professionals i annex II-B, per a estudiants d'escoles tècniques superiors d'Arquitectura, i en estes caldrà proposar un arquitecte d'entre els inclosos en l'annex IV, perquè forme part del Jurat encarregat de la valoració de les obres.
  
Les sol·licituds presentades seran degudament anotades amb assignació d'un número de registre, que figurarà en l'exemplar per a l'administració i en l'exemplar que serà tornat al sol·licitant. Este número de registre serà el que els sol·licitants hauran de fer constar en el revers de la documentació tècnica prevista en la base quarta.
  
No podrà presentar-se més d'una sol·licitud per persona física o jurídica. L'incompliment del mencionat requisit determinarà l'exclusió de totes les sol·licituds subscrites per qui haja incomplit.
  
Acompanyant a l'esmentada sol·licitud, haurà de presentar-se la documentació que acredite el compliment del que assenyala la base segona, és a dir:
  
a) Si el participant és arquitecte professional, certificat emés pel Col·legi Oficial d'Arquitectes de la Comunitat Valenciana, en el qual es faça constar que l'interessat està degudament col·legiat.
  
b) Si el participant és estudiant d'arquitectura superior, haurà de presentar el certificat de matrícula corresponent, emés per la secretaria de l'escola tècnica on curse els esmentats estudis.
  
Quarta. Presentació de la documentació tècnica
  
En el termini màxim de quatre mesos, a comptar des de l'endemà dea publicació de la convocatòria en el Diari Oficial de la Generalitat Valenciana, els sol·licitants que hagen sigut admesos pel Jurat hauran de presentar, en el Registre assenyalat en la base tercera, la corresponent proposta arquitectònica, que s'ajustarà a les descripcions tècniques indicades en l'annex III.
  
El treball s'entregarà sobre pannells rígids de cartó ploma de format DIN A1. A fi de garantir el seu anonimat, no s'inclourà en els pannells cap referència personal a l'autor, havent de consignar el sol·licitant, en el revers de cada pannell, el número de registre que va ser assignat a la sol·licitud presentada d'acord amb la base tercera.
  
El nombre de pannells DIN A1 màxim serà de tres i en ells s'inclourà la informació següent:
  
- Emplaçament en relació amb l'entorn; planta d'ordenació general; quadro de superfícies útils i construïdes; plantes, alçats, seccions a escala, fotocomposicions, perspectives i detalls dels aspectes de disseny arquitectònic i urbanístic necessaris, a criteri del concursant, per al correcte enteniment de la proposta, amb tècnica i escala lliures. No s'hi admetrà la presentació de maquetes.
  
- La memòria, que haurà de contindre l'explicació del projecte i de les idees generadores d'este, materials principals per a utilitzar, textura, qualitats i colors, així com el programa desenvolupat i les superfícies útils i constructives de cada una de les zones i les totals. S'hi inclourà un pressupost global i per capítols de la solució proposada.
  
Així mateix, es presentaran dos còpies de la documentació (pannells, memòria i pressupost estimat) en format DIN A3, degudament enquadernades, amb un màxim de 10 DIN A3, i un CD-ROM, el contingut del qual coincidirà amb el dels pannells presentats, amb un arxiu per cada pannell (com a màxim tres arxius) en format DXF, DWG, CDR, PDF, PFS, o JPG.
  
Quinta. Valoració de sol·licituds
  
La selecció dels treballs presentats la realitzarà un Jurat, constituït amb anterioritat a la data límit de presentació de la documentació tècnica, que constarà dels membres següents:
  
- Presidenta: consellera de Benestar Social o persona que delegue.
  
- Vicepresident: degà del Col·legi Oficial d'Arquitectes de la Comunitat Valenciana o persona que delegue.
  
- Vocals:
  
- Sotssecretària de la Conselleria de Benestar Social.
  
- Director general d'Integració Social de Discapacitats.
  
- Directora general de Família, Menor i Adopcions
  
- Cap de l'Oficina Tècnica de Projectes i Obres.
  
- Vocal de Cultura del Col·legi Oficial d'Arquitectes de la Comunitat Valenciana.
  
- Representant de l'Escola Tècnica Superior d'Arquitectura de València.
  
- Representant de l'Escola Politècnica d'Arquitectura d'Alacant
  
- Arquitecte de reconegut prestigi, elegit pels concursants d'entre la llista que se adjunta a les presents bases com a annex IV.
  
- Secretària: Secretària del Col·legi Oficial d'Arquitectes de la Comunitat Valenciana, amb veu però sense vot.
  
Cada membre del Jurat comptarà amb un suplent. Els suplents del president i vicepresident seran designats per estos. Els suplents de la resta de membres del Jurat seran designats per la persona a qui corresponga nomenar el titular, excepte en el cas de l'arquitecte elegit pels concursants, el suplent del qual serà designat seguint la llista decreixent de vots obtinguts.
  
No podran ser membres del Jurat aquelles persones en què concórrega alguna de les circumstàncies previstes per a l'abstenció de les autoritats i personal al servici de les Administracions Públiques, relacionades en l'article 28, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les funcions del Jurat seran les següents:
  
a) L'admissió i exclusió de sol·licituds, prèvia a l'examen de la documentació tècnica. En aquells supòsits en què no es complisquen els requisits establits en les presents bases, caldrà fer constar expressament en l'acta els motius concrets pels quals s'exclou la petició. En este sentit, el Jurat farà pública la relació de sol·licituds admeses i excloses en el termini de 45 dies naturals comptadors des de l'endemà de la publicació de la convocatòria en el Diari Oficial de la Generalitat Valenciana, per mitjà de la seua inserció en els següents taulers d'anuncis: Conselleria de Benestar Social, Col·legi Oficial d'Arquitectes de la Comunitat València, Universitat Politècnica de València i Universitat d'Alacant.
  
b) L'obertura dels treballs, estenent l'acta corresponent, en la qual es reflectiran també les propostes rebutjades, amb raonament de les causes que donen origen a la no admissió.
  
c) L'admissió definitiva dels treballs.
  
d) La vigilància i el compliment de l'anonimat rigorós amb què s'ha d'examinar la documentació.
  
e) Estudiar els treballs presentats, deliberar en les sessions sobre la seua valoració i proposar a l'òrgan competent la concessió dels corresponents premis.
  
En la selecció dels treballs, el Jurat valorarà els aspectes següents:
  
a) Grau d'adequació de la proposta a les exigències del programa demandat.
  
b) Qualitats arquitectòniques.
  
c) Incorporació en el disseny de criteris i mesures d'accessibilitat, supressió de barreres arquitectòniques i seguretat per als usuaris.
  
d) Disseny en funció de criteris d'estalvi energètic i respecte al medi ambient.
  
e) Qualitats tècniques de la proposta.
  
f) Capacitat d'adaptació dels espais col·lectius i dels habitatges proposats.
  
Les decisions del Jurat s'adoptaran per majoria simple de vots i, en cas d'empat, decidirà el vot del President. En allò no previst en les presents bases, el règim de funcionament del Jurat s'ajustarà a allò que s'ha establit per als òrgans col·legiats en la citada Llei 30/1992, de 26 de novembre.
  
El Jurat haurà d'elevar el corresponent veredicte a l'òrgan competent, en el termini màxim de cinc mesos comptadors des de l'endemà de la publicació de la convocatòria en el Diari Oficial de la Generalitat Valenciana.
  
Sexta. Resolució
  
La consellera de Benestar Social resoldrà sobre la concessió dels premis, d'acord amb el veredicte del Jurat, que podrà proposar que se'n deixe cap desert, o que es concedisquen mencions honorífiques a alguns dels treballs no premiats.
  
Es concedirà un primer i segon premis per a cada una de les modalitats de participació, ja siga en la condició d'arquitecte professional o com a estudiant d'Arquitectura Superior.
  
a) Per a la modalitat de participació com a arquitectes professionals, es concedirà un primer premi de 12.000.euros, i un segon premi de 6.000 euros.
  
b) Per a la modalitat de participació com a estudiants d'arquitectura superior, es concedirà un primer premi de 6.000 euros, i un segon premi de 3.000 euros.
  
El veredicte del Jurat, i la corresponent resolució de l'òrgan competent, es notificarà a tots els sol·licitants, en el termini màxim de sis mesos comptadors des de l'endemà de la publicació de la convocatòria en el Diari Oficial de la Generalitat Valenciana. També s'exposarà la relació de premis, per cada modalitat, als taulers d'anuncis previstos en la base quinta. Tot això sense perjuí de la possible publicació en el citat Diari dels premis concedits.
  
Sèptima. Exposició dels treballs
  
Una vegada resolt el concurs, tots els treballs presentats i admesos seran exposats al lloc i en les dates que seran determinades oportunament, sense necessitat d'autorització expressa dels respectius autors.
  
Octava. Pagament dels premis
  
El lliurament dels imports corresponents als premis s'efectuarà per mitjà de transferència bancària.
  
Els beneficiaris dels premis hauran d'acreditar, prèviament al seu cobrament, que estan al corrent en les seues obligacions tributàries i amb la Seguretat Social, en els termes previstos en els articles els articles 13 a 16 del Reial Decret 1.098/ 2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Novena. Propietat intel·lectual i drets d'explotació
  
Els drets de propietat intel·lectual de tots els treballs presentats seran dels autors.
  
Els premiats hauran de cedir a la Conselleria de Benestar Social de la Generalitat Valenciana, a tots els efectes, els drets d'explotació que corresponga a fi de les presents Bases, d'acord amb la vigent legislació sobre propietat intel·lectual i la normativa que regix l'exercici de la professió d'arquitecte.
  
Dècima. Acceptació de les Bases
  
La presentació de la sol·licitud de participació implica l'acceptació incondicional de les presents Bases i, per tant, de tots i cada un dels requisits establits en elles.
  
Onze. Publicitat
  
Estes Bases es faran públiques, a més de en el Diari Oficial de la Generalitat Valenciana, en els següents taulers d'anuncis: Conselleria de Benestar Social, Col·legi Oficial d'Arquitectes de la Comunitat Valenciana, Universitat Politècnica de València i Universitat d'Alacant.
  
ANNEX III
  
DOCUMENTACIÓ TÈCNICA
  
I. PROGRAMA DE NECESSITATS
  
L'objecte de la present convocatòria és el disseny d'una proposta arquitectònica que aglutine diversos espais d'integració de mode polivalent. Els mencionats espais d'integració seran uns d'ús residencial i altres d'ús únicament diürn.
  
A) ESPAIS D'ÚS DIÜRN
  
Centre de majors amb servici d'estades diürnes
  
Són centres en què es facilita l'estada durant el dia i la convivència entre les persones majors, a fi de propiciar la participació activa, la relació personal i la integració social, per mitjà de la realització d'activitats socioculturals, lúdiques i recreatives, establint, si és procedent, servicis bàsics d'informació, orientació i atenció social.
  
Constarà tant d'espais destinats a usuaris vàlids o amb autonomia, com d'un recurs destinat a usuaris amb cert grau de dependència (20-30 places per a usuaris dependents).
  
Se situarà preferentment en planta baixa i obligatòriament la zona destinada a usuaris amb dependència. La superfície útil aproximada serà de 900 m².
  
Haurà de disposar del següent programa mínim:
  
Zona usuaris vàlids
  
- Vestíbul - Accés.
  
- Cafeteria.
  
- Sala Polivalent.
  
- Sala Usos Múltiples.
  
- Sala 1 per a Activitats.
  
- Sala 2 per a Activitats.
  
- Sala 3 per a Activitats.
  
- Podologia.
  
- Perruqueria.
  
- Administració.
  
- Direcció.
  
- Lavabos per a usuaris (adaptats a cadira de rodes).
  
- Lavabos per a treballadors.
  
- Magatzem i neteja.
  
Zona d'usuaris amb dependència
  
- Vestíbul - Accés - Recepció amb zona de taquilles per a usuaris.
  
- Sala de Rehabilitació.
  
- Vestidors rehabilitació.
  
- Sala de Descans.
  
- Menjador: 1,5 m²/usuari.
  
- Cuina - servei de menjars.
  
- Espai per a atenció sanitària i cures.
  
- Dutxa geriàtrica.
  
- Lavabos per a usuaris (adaptats a cadira de rodes).
  
- Vestidors per a treballadors.
  
- Magatzem i neteja.
  
Centre Ocupacional per a discapacitats lleus o moderats
  
Són centres dirigits a proporcionar, a persones amb discapacitat, ocupació terapèutica per al seu ajust personal, tècniques professionals per a la seua integració laboral i activitats de convivència per a la seua integració. Nombre de places: 40.
  
Els usuaris són persones amb discapacitat psíquica en edat laboral que no poden integrar-se en un centre especial d'ocupació o empresa ordinària.
  
Es projectarà preferentment en planta baixa. La superfície útil estarà entorn dels 600 m².
  
Comptaran amb els espais següents:
  
Àrea de Servicis:
  
- Recepció.
  
- Menjador: 1,5 m²/usuari mínim.
  
- Cuina amb magatzem.
  
- Lavabos per a usuaris, almenys 1 adaptat a usuaris en cadira de rodes.
  
- Lavabos, vestidors per a treballadors.
  
Àrea d'Activitats:
  
- Sala per a tallers: 1 sala per a cada 8 usuaris.
  
De les 5 sales necessàries hi haurà:
  
- 3 sales de 24 m².
  
- 2 sales de 48 m².
  
Àrea tècnica:
  
- Direcció.
  
- Administració.
  
- Despatx per a tècnic.
  
Centre de Rehabilitació i Integració Social (CRIS)
  
Es prestarà en ell, servicis específics i especialitzats dirigits a persones amb malalties mentals cròniques, amb una deterioració significativa de les seues capacitats funcionals; en el centre es duran a terme programes de treball adequats a les característiques, necessitats i situació concreta dels usuaris, amb la finalitat de potenciar l'adquisició d'habilitats i competències necessàries per a la vida en comunitat, aconseguint majors nivells de qualitat de vida i normalització. Nombre de places: 50.
  
Els usuaris són persones adultes, afectades per malalties mentals greus, que impliquen un deterioració important de la seua activitat social i laboral, així com de les seues capacitats funcionals.
  
La superfície útil aproximada serà de 500 m².
  
El programa inclourà els espais següents:
  
Àrea de Servicis:
  
- Recepció
  
 - Vestíbul.
  
- Lavabos, sent almenys un d'ells adaptat a usuaris amb cadira de rodes.
  
- Lavabos i vestidors per als treballadors.
  
Àrea d'Activitats:
  
- 3 Sales polivalents.
  
- 1 Sala de rehabilitació funcional.
  
- Taller de cuina i servicis de bugaderia.
  
Àrea tècnica:
  
- 4 Despatxos.
  
- Administració, pròxim al vestíbul i a la zona d'accés.
  
Centre de Dia per a discapacitats greument afectats
  
És un centre destinat a persones amb discapacitat amb gran deterioració de les seues capacitats funcionals, on es desenvoluparan durant el dia programes de recuperació funcional i activitats rehabilitadores. Nombre de places: 20 € 30 usuaris.
  
La superfície útil necessària serà aproximadament de 800 m².
  
El programa mínim serà:
  
Àrea de Servicis:
  
- Recepció.
  
- Menjador: 2 m²/usuari.
  
- Cuina.
  
- Lavabos per a usuaris, almenys un d'ells adaptat a usuaris amb cadira de rodes.
  
- Lavabos i vestidors per a treballadors.
  
Àrea d'Activitats:
  
- Sales d'habilitació i entrenament: 4 m²/usuari mínim (les sales hauran de tindre entre 60 i 160 m²).
  
- Sala de rehabilitació funcional.
  
Àrea tècnica:
  
- Despatx de direcció.
  
- Despatx d'administració.
  
Centre de Dia de suport de convivència i educatiu
  
Realitzaran una tasca preventiva proporcionant a xiquets i adolescents servicis de suport socioeducatiu i familiar a través d'activitats d'oci, cultura, ocupacionals i rehabilitadores, potenciant el seu desenrotllament personal i integració social. Nombre de places: 12.
  
Han de funcionar, si més no, durant el curs escolar, des de les 17 h fins a les 20 h, de dilluns a divendres, sense perjuí de la seua extensió a tota la jornada, caps de setmana i períodes vacacionals.
  
Els centres de dia de suport de convivència i educatiu per a menors, podran atorgar les prestacions següents: treball educatiu, atenció psicològica, social i educativa, orientació familiar, seguiment escolar, activitats extraescolars, activitats ocupacionals i rehabilitadores, activitats culturals i recreatives de descans i oci, promoció de la salut, de suport a mesures de medi obert i menjador si és procedent.
  
La superfície útil necessària orientativa serà de 200 € 250 m² per centre.
  
Centre de Dia d'inserció sociolaboral per a menors
  
Són centres d'atenció diürna que realitzen una tasca preventiva d'inserció sociolaboral i educativa per a adolescents en situació de risc, proporcionant servicis de suport social, educatiu i familiar i potenciant l'adquisició d'habilitats sociolaborals necessàries per a la seua inserció. Nombre de places: 2 centres de 12 places cada un.
  
Els usuaris són menors de 18 anys que estiguen en situació de risc o desemparament, el conflicte personal dels quals, familiar, ocupacional i d'inserció social requerix un suport psicosocial, educatiu, i d'adquisició d'aprenentatges i coneixements bàsics d'oficis manuals.
  
Podran atorgar les prestacions següents: activitats ocupacionals i rehabilitadores, de suport a la inserció sociolaboral i supervisió tècnica, activitats culturals i recreatives de descans i oci, promoció de la salut, de suport a mesures de medi obert i menjador, si és procedent.
  
La superfície útil necessària aproximada serà de 200 € 250 m² per centre.
  
B) ESPAIS RESIDENCIALS
  
Llars funcionals
  
Són nuclis de convivència per a xiquets i adolescents de caràcter semblant al familiar, en quant requerix la presència d'un responsable que residisca de forma permanent en la llar. Nombre de places: 3 llars amb 5 places cada un.
  
Els usuaris són xiquets i adolescents en situació de guarda i/o tutela, preferentment per a l'atenció de situacions familiars de caràcter irreversible, amb la finalitat d'agrupar germans i afavorir la unitat familiar.
  
Les llars funcionals atorgaran les prestacions següents: acolliment i convivència, allotjament i manutenció, atenció psicològica, social, educativa, orientació familiar, seguiment escolar i una educació integral.
  
Centres d'emancipació
  
Són establiments que oferixen un servici de caràcter assistencial i educatiu a menors d'edats compreses entre els 16 i 17 anys i a jóvens entre 18 i 23 anys, que hagen eixit d'institucions d'acolliment a fi d'iniciar un procés de desinternament gradual per a obtindre la seua autonomia i integració social o d'afavorir la seua plena autonomia personal, social i laboral. Nombre de places: 5 centres de 5 places cada un.
  
Els centres d'emancipació atorgaran les prestacions següents: acolliment i convivència, allotjament i manutenció, atenció social i educativa i una educació integral pel que fa a la dimensió personal, relacional, formativa i especialment laboral.
  
Vivendes tutelades per a dones
  
Són llars funcionals, de dimensions reduïdes, en les quals conviuen en un habitatge normalitzat, dones autosuficients en règim parcialment autogestionat. La seua destinació són dones necessitades protecció.. Nombre de places: 15 habitatges per a 7 persones cada una.
  
Les usuàries seran dones necessitades protecció, amb nivell d'autonomia personal.
  
L'habitatge constarà de:
  
- Saló menjador com a sala comuna i àrea d'activitats.
  
- Cuina.
  
- Les habitacions estaran ocupades per una única unitat familiar.
  
Habitatges per a jóvens
  
Es tracta d'oferir habitatges normalitzades per a jóvens en determinades condicions de manera que se n'afavorisca l'emancipació. Nombre de places: 15 habitatges per a 3 o 4 jóvens.
  
Els habitatge podran ser de diversos tipus i dissenyats per a una ocupació màxima de 4 persones. L'ús previst serà albergar jóvens formant o no parelles, amb fills o sense al seu càrrec o unitats familiars monoparentals. Es podran prevenir espais per al desenrotllament de treball des de la llar.
  
Vivendes per a immigrants
  
Es tracta d'oferir habitatges de diversos tipus i dissenyades per a una ocupació màxima de 6 persones.
  
L'ús previst serà albergar immigrants formant o no unitats familiars.
  
II. ALTRES CONSIDERACIONS.
  
Com s'indica en les Bases de la convocatòria, es valorarà l'adequació del disseny proposat, als criteris d'estalvi energètic i respecte al medi ambient (materials, manteniment, consum energètic).
  
El centre haurà de projectar-se de manera que tant els diversos habitatges específics com la resta d'espais comuns d'ús diürn, siguen accessibles a persones amb mobilitat reduïda (cadira de rodes).
  
Es valorarà, així mateix, la capacitat d'adaptació dels habitatges a les situacions de canvi de successius residents amb realitats familiars diferents.
  
Atenent a la naturalesa dels recursos, els concursants podran reflexionar sobre altres necessitats de l'edifici en el seu conjunt que no s'hagen inclòs en esta documentació tècnica, tals com un espai exterior compartit, obert o no a l'espai públic, tractat com a element d'integració.
  
III. UBICACIÓ
  
Es considerarà per a la ubicació una superfície de forma rectangular, el costat menor de la qual haurà de ser major o igual a 50 m i la superfície total de la qual no podrà excedir 5.000 m².
  
L'altura màxima serà de PB + 3 altures, sent recomanable en la mesura que es puga, la ubicació dels espais d'ús diürn en planta baixa.
  
Cada recurs tindrà el seu accés independent des de l'exterior.
  
Els habitatges s'agruparan en funció dels destinataris, tenint accés independent.
  
ANNEX IV
  
Relació d'arquitectes
  
ACEBO GARCÍA, VICTORIA
  
ALONSO ORTÍZ, ÁNGEL
  
ALONSO DEL VAL, MIGUEL ANGEL
  
ALONSO VERA, Mª DOLORES
  
ARANDA I QUILES, RAFAEL
  
ARANGUREN LÓPEZ, Mª JOSÉ
  
ARROYO MUÑOZ, EDUARDO
  
ARTENGA RUFINO, FELIPE
  
BATLLE I DURANY, ENRIC
  
BAYÓN ALVAREZ, MARIANO
  
BONELL COSTA, ESTEVE
  
BRU BISTUER, EDUARDO
  
CASAS GÓMEZ, MANUEL
  
CRESPO GONZÁLEZ, CRISTÓBAL
  
ERCILLA ABAITUA, ROBERTO
  
FRECHILLA CAMOIRAS, JAVIER
  
FREIXES I MELERO, DANIEL
  
FUSÉS I COMALADA, JOSEP
  
GALLEGO JORRETO, JOSÉ M.
  
GARCÉS BRUSES, JORGE
  
GARCÍA SOLERA, JAVIER
  
GONZÁLEZ CORDÓN, ANTONIO
  
GONZÁLEZ GALLEGOS, JOSÉ
  
JUNQUERA GARCÍA DEL DIESTRO, JERÓNIMO
  
LÓPEZ COTELO, VICTOR
  
MADRIDEJOS FERNÁNDEZ, Mª SOLEDAD
  
MANGADO BELOQUI, FRANCISCO
  
MORENO MANSILLA, LUIS
  
NIETO DE LA CIERVA, FUENSANTA
  
NOGUEROL DEL RIO, ALBERTO
  
PALACIOS DÍAZ, Mª DOLORES
  
PAYA BENEDITO, ALFREDO
  
PEREA ORTEGA, ANDRÉS
  
PIGEM I BARCELÓ, CARME
  
PINOS DESPLAT, CARME
  
PORTELA FERNÁNDEZ-JARDÓN, CÉSAR
  
QUINTANS EIRAS, CARLOS
  
RAYA DE BLAS, ANTONIO
  
RODRÍGUEZ-PASTRANA MALAGÓN, JOSÉ Mª
  
ROIG DURAN, JOAN
  
RUISANCHEZ CAPELASTEGUI, MANUEL
  
SANABRIA BOIX, RAMON
  
SANCHO OSINAGA, JUAN CARLOS
  
SOBEJANO GARCÍA, ENRIQUE
  
SORIA BADIA, ENRIC
  
SORIANO PELÁEZ, FEDERICO J.
  
TENA NÚÑEZ, LUIS
  
TUÑON ALVAREZ, EMILIO M.
  
VIADER I MARTÍ, JOAN M.
  
VICENS Y HUALDE, IGNACIO